આ પહેલા રિચર્ડ 21 ઓક્ટોબરે અરુણાચલના પ્રવાસે ગયા હતા. રિચર્ડ જ્યારે અરુણાચલ પહોંચ્યા ત્યારે ચીનનો પારો હાઇ થઇ ગયો હતો. ચીને એ સમયે અમેરિકાને ચેતવણીના અંદાજમાં કહ્યુ કે ભારત અને ચીન વચ્ચે જો કોઇ આવ્યુ તો પછી વિવાદ ઉકેલવાના બદલે વધુ વકરશે. ચીનના વિદેશ મંત્રાલય તરફથી રિચર્ડ વર્મા નિવેદન સુદ્ધા જારી કરી દેવામાં આવ્યુ હતુ. વિદેશ મંત્રાલયના પ્રવકતા લુ કેંગે એ સમયે કહ્યુ હતુ કે અમેરિકી રાજદૂતના આ પગલાનો ચીન મજબૂતીથી વિરોધ કરે છે. ચીનનું કહેવુ હતુ કે ભારત અને ચીનની સરહદ પર બહુ મુશ્કેલીથી આવેલી શાંતિ અને સ્થિરતાને આનાથી નુકશાન પહોંચશે.